
Grozījumi Sugu un biotopu aizsardzības likumā
Izdarīt Sugu un biotopu aizsardzības likumā (Latvijas Republikas Saeimas un Ministru Kabineta Ziņotājs, 2000, 9. nr.; 2005, 20. nr.; 2006, 24. nr.; 2009, 12., 14. nr.; Latvijas Vēstnesis, 2009, 194. nr.; 2010, 102., 205. nr.; 2011, 169., 201. nr.; 2012, 200. nr.; 2013, 232. nr.; 2015, 201. nr.; 2017, 194. nr.; 2020, 115.A nr.; 2021, 236. nr.; 2023, 123. nr.; 2024, 204. nr.) šādus grozījumus:
1. Aizstāt 20.1 panta otrajā un trešajā daļā vārdus "Vides pārraudzības valsts birojs" (attiecīgā locījumā) ar vārdiem "Dabas aizsardzības pārvaldes ģenerāldirektors" (attiecīgā locījumā).
2. Papildināt pārejas noteikumus ar 20. punktu šādā redakcijā:
· 
· "20. Iesniegumus, ar kuriem šā likuma 20.1 panta otrajā daļā noteiktajā kārtībā tiek apstrīdēti Dabas aizsardzības pārvaldes lēmumi un kuri līdz dienai, kad stājas spēkā grozījumi šā likuma 20.1 panta otrajā daļā par minēto lēmumu apstrīdēšanas kārtību, ir jau iesniegti un sākti izskatīt Dabas aizsardzības pārvaldē, pārņem Dabas aizsardzības pārvaldes ģenerāldirektors."

